**Ρόδιοι** ή **Ροδίτες** ονομάζονταν οι κάτοικοι της αρχαίας Ρόδου. Κατάγονταν από τους Τελχίνες που είχαν έλθει από την Κύπρο ή από την Κρήτη.

Οι τέχνες των Ροδίων
--------------------

Στην αρχαία Ρόδο άκμαζε η μεταλλουργία, αφού κατά τον μύθο οι Τελχίνες που ήρθαν από την Κύπρο ή την Κρήτη και εγκαταστάθηκαν στη Ρόδο ήταν άριστοι τεχνίτες του μετάλλου. Κατασκεύαζαν κυρίως πολεμικά όπλα και πολεμικές μηχανές. Εκτός αυτού είχαν άριστες επιδόσεις στην ναυσιπλοΐα και στη ναυπηγική τέχνη. Ξακουστά ήταν τα πλοία που κατασκεύαζαν οι τεχνίτες της Λίνδου, ενώ θεωρούνται οι πρώτοι ναυπηγοί των περίφημων καραβιών τύπου keletes.

Άλλες σημαντικές επιδόσεις των νησιωτών Ροδίων ήταν η αγγειοπλαστική. Κατασκεύαζαν τα περίφημα *Θερίκλεια*, που ήταν έντεχνα μεταλλικά, ίσως και αργυρά αγγεία σε σχήμα ποτηριού. Αλλά και τα πήλινα αγγεία τους ήταν γνωστά και αναφέρονται συχνά με τα καλύτερα λόγια. Κατά τη διάρκεια της πολιορκίας της Σινώπης από τον Μιθριδάτη, οι Ρόδιοι έστειλαν στους κατοίκους 10.000 *οίνου κεράμια*. Πολλά είναι τα αρχαιολογικά ευρήματα στην Αθήνα, στην Αλεξάνδρεια και τη Σικελία που αποδεικνύουν τη διάδοση των αγγείων από τη Ρόδο. Αρχαιολογικά ευρήματα κεραμικών αμφορέων από τη Ρόδο (και από τη Θάσο και από την Κνίδο) σημειώθηκαν και στη νότια Ρωσία. Μια άλλη πηγή θέλει τους αρχαίους Ρόδιους να είναι οι ιδρυτές της Παρθενόπης (μετέπειτα Νεάπολις / Νάπολη). Αξιοσημείωτη είναι δε μια ιδιαίτερα σπάνια αγγειοπλαστική τέχνη που συναντάμε μόνο στη Ρόδο, και με την οποία κατασκευάζονταν αρωματικά ποτήρια για την κατάνυξη οίνου και φέρουν το όνομα της Λίνδου. 

Μεμονωμένα αναφέρονται και άλλα προϊόντα των Ροδίων. Οι καλλυντικές αλοιφές ήταν πολύ καλές, ενώ η τέχνη των αρτοποιών ήταν φημισμένη για τα νόστιμα γλυκά του νησιού που εξάγονταν διεθνώς. Επίσης παρασκεύαζαν καλή κόλλα και την καλύτερη άσπρη μπογιά Λευκό του Μόλυβδου της εποχής τους. Επίσης αναφέρονται και υποδήματα από τη Ρόδο.

Παραπομπές
----------

1. ↑  Str. XIV, 653 sq: *των δε ναυστάθμων τινά και κρυπτά ήν και απόρρητα τοις πολλοίς, τω δε κατοπτεύσαντι ή περελθόντι είσω θάνατος ώριστο η ζημία*
2. ↑  Ευστ. 505: *πλοία Λινδικά*
3. ↑  Plin VII 209, Isid. Orig, XIX, 4
4. ↑  Ath XI, 500B: *διήνεγκαν μετά τους Βιωτίους οι Ροδιακοί λεγόμενοι σκύφοι, Δαμοκράτους δημιουργήσαντος.*
5. ↑  Polyb. IV 56
6. ↑  Ο κατάλογος Corp. Iscr. Gr. III p. V sqq. Tab I και ο Franz, Philol. VI S. 278 ff Tab 1 περιέχουν συνολικά 491 επιγραφές που βρέθηκαν
7. ↑  Stephani im Compte-Rendu 1865 p. 211 ff 1867 p. 206 ff
8. ↑  Αριστοτέλης b. Ath XI 464 C: *αι Ροδιακαί χυτρίδες γίνονται σμύρνης σχοίνου άνθους κρώκου βαλσάμου αμώμου κινναμώμου συνεψιθέντων*.
9. ↑  Ευστ. z. Od. IX, 361 p. 1632: *ιτρίδες Ροδιακαί, σκεύη κεραμεά ευώδη διά τά συνεψηθέντα τή γή αρώματα.*
10. ↑  Arist. Lys. 944: *το Ρόδιον μύρον*
11. ↑  Poll. VI, 78: *ο δε εσχαρίστης Ροδιακός, μεθόριος άρτου και πλακούντος*
12. ↑  Mart. XIV 68: *Copta Rhodia Peccantis famuli pugno ne percute dentes; Clara Rhodo scoptam quam tibi misit, etat.*
13. ↑  Dioscor. III 101
14. ↑  Plin XXVIII, 236
15. ↑  Plin XXVIV, 175
16. ↑  Poll VII, 88

Πηγές
-----

* Dr. Hugo Blümner (1869). «Die gewerbliche Thätigkeit der Völker des klassischen Alterthums» (στα Γερμανικά). Preisschriften gekrönt und herausgegeben von der Fürstlich Jablonowskischen Geselschaft zu Leipzig. Ανακτήθηκε στις 6 Αυγούστου 2009.